ΚΟΙΝΗ ΘΕΣΗ (ΕΚ) αριθ. 22/98 που καθορίστηκε από το Συμβούλιο στις 9 Μαρτίου 1998 για την έκδοση της απόφασης αριθ. . . ./98/ΕΚ του Ευρωπαϊκού Κοινοβουλίου και του Συμβουλίου, της . . ., για τη θέσπιση του προγράμματος δράσης σχετικά με τη βελτίωση της ευαισθητοποίησης των ασκούντων νομικά επαγγέλματα στο κοινοτικό δίκαιο (δράση Robert Schuman) (98/C 135/03)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με τη διαδικασία που προβλέπει το άρθρο 189 Β της συνθήκης (3),

Εκτιμώντας:

(1) ότι η δήλωση αριθ. 19 σχετικά με την εφαρμογή του κοινοτικού δικαίου, η οποία έχει προσαρτηθεί στην τελική πράξη της συνθήκης για την Ευρωπαϊκή Ένωση, τονίζει ότι είναι θέμα ζωτικής σημασίας, για την καλή λειτουργία της Κοινότητας, τα μέτρα που λαμβάνονται στα διάφορα κράτη μέλη να καταλήγουν στην εφαρμογή του κοινοτικού δικαίου με αποτελεσματικότητα και αυστηρότητα ισοδύναμη με την αποτελεσματικότητα και αυστηρότητα της εφαρμογής του οικείου εθνικού δικαίου 7

(2) ότι για την εγκαθίδρυση της εσωτερικής αγοράς απαιτήθηκαν σημαντικές προσπάθειες στο νομοθετικό τομέα, ιδίως όσον αφορά την προσέγγιση των εθνικών νομοθεσιών για τη δημιουργία ενός χώρου χωρίς εσωτερικά σύνορα 7

(3) ότι η αποτελεσματική και ομοιόμορφη εφαρμογή των σχετικών διατάξεων του κοινοτικού δικαίου αποτελεί νέα προτεραιότητα απαραίτητη για την καλή λειτουργία της εσωτερικής αγοράς 7

(4) ότι οι πολίτες δικαιούνται, ακολουθώντας τις διαδικασίες που ορίζει η εθνική νομοθεσία, να επικαλούνται ενώπιον των εθνικών δικαστηρίων τους κοινοτικούς κανόνες σχετικά με τις ελευθερίες της εσωτερικής αγοράς, οι οποίοι έχουν άμεσο αποτέλεσμα και ότι οι πολίτες, οι καταναλωτές και οι επιχειρήσεις πρέπει να μπορούν να βασίζονται στην εφαρμογή των κανόνων αυτών και να απολαύουν, σε όλα τα κράτη μέλη, των δικαιωμάτων και των εγγυήσεων που αυτοί προσφέρουν 7 ότι είναι ζήτημα ασφάλειας του δικαίου, αξιοπιστίας της εσωτερικής αγοράς και, γενικότερα, εμπιστοσύνης στο σύνολο της διαδικασίας της ευρωπαϊκής ολοκλήρωσης 7

(5) ότι οι πολίτες, οι καταναλωτές και οι επιχειρήσεις δεν θα μπορούν να ασκούν το σύνολο των δικαιωμάτων που τους παρέχει η κοινοτική έννομη τάξη ενώπιον των εθνικών δικαστηρίων, παρά μόνο αν οι ασκούντες νομικά επαγγέλματα οι οποίοι συμμετέχουν περισσότερο άμεσα στην εφαρμογή των διατάξεων του κοινοτικού δικαίου, δηλαδή οι δικαστές, οι εισαγγελείς και οι δικηγόροι, διαθέτουν επαρκή ενημέρωση και εκπαίδευση 7

(6) ότι η ανακοίνωση της Επιτροπής προς το Συμβούλιο, της 22ας Δεκεμβρίου 1993, με τίτλο «Η εξασφάλιση του μεγαλύτερου δυνατού οφέλους από την εσωτερική αγορά - Στρατηγικό πρόγραμμα», τονίζει ιδιαίτερα τη σημασία, τόσο για τους πολίτες όσο και για την καλή λειτουργία της εσωτερικής αγοράς, της ικανότητας των εθνικών δικαστηρίων να αποφαίνονται για όσο το δυνατόν μεγαλύτερο αριθμό υποθέσεων που αφορούν το συμβιβάσιμο κανόνων ή συμπεριφορών με το κοινοτικό δίκαιο και υπογραμμίζει, προς το σκοπό αυτό, την ανάγκη βελτίωσης των γνώσεων των ασκούντων νομικά επαγγέλματα στον τομέα του κοινοτικού δικαίου 7

(7) ότι με το ψήφισμά του της 13ης Φεβρουαρίου 1996, σχετικά με τη δωδέκατη ετήσια έκθεση της Επιτροπής για τον έλεγχο της εφαρμογής του κοινοτικού δικαίου (4), το Ευρωπαϊκό Κοινοβούλιο καλεί την Επιτροπή να παρουσιάσει, με στόχο τη βελτίωση της αποτελεσματικής και ομοιόμορφης εφαρμογής του κοινοτικού δικαίου από τα δικαστήρια των κρατών μελών, ένα πρόγραμμα εκπαίδευσης και ενημέρωσης των ασκούντων νομικά επαγγέλματα στον τομέα του κοινοτικού δικαίου 7

(8) ότι η μεγαλύτερη ευαισθητοποίηση στο κοινοτικό δίκαιο των ασκούντων νομικά επαγγέλματα, οι οποίοι συμμετέχουν στη διοίκηση της δικαιοσύνης των κρατών μελών, είναι δυνατόν να βελτιώσει τη συνεργασία, η οποία προσιδιάζει στην κοινοτική έννομη τάξη, μεταξύ των εθνικών δικαστηρίων και του Δικαστηρίου των Ευρωπαϊκών Κοινοτήτων 7

(9) ότι, σύμφωνα με την αρχή της επικουρικότητας και δυνάμει των διατάξεων του άρθρου 127 της συνθήκης, η Ευρωπαϊκή Κοινότητα δεν μπορεί να υποκαταστήσει τα κράτη μέλη στον καθορισμό του περιεχομένου και της οργάνωσης της επαγγελματικής εκπαίδευσης των ασκούντων νομικά επαγγέλματα που συμμετέχουν στη διοίκηση της δικαιοσύνης, δηλαδή των δικαστών, των εισαγγελέων και των δικηγόρων 7

(10) ότι η Κοινότητα έχει αρμοδιότητα να προτείνει την καθιέρωση ενός μηχανισμού στήριξης που θα έχει στόχο να βοηθήσει τα κράτη μέλη νυ αντεπεξέλθουν σε καταστάσεις ανεπαρκούς εκπαίδευσης και ενημέρωσης οι οποίες επηρεάζουν, όπου εμφανίζονται, τη σωστή εφαρμογή του κοινοτικού δικαίου που είναι απαραίτητη για την καλή λειτουργία της εσωτερικής αγοράς 7

(11) ότι η επιδιωκόμενη μεγαλύτερη ευαισθητοποίηση σε θέματα κοινοτικού δικαίου των ασκούντων νομικά επαγγέλματα που συμμετέχουν στη διοίκηση της δικαιοσύνης, δηλαδή των δικαστών, των εισαγγελέων και των δικηγόρων, πρέπει να ενταχθεί σε ένα γενικό μηχανισμό ο οποίος, από τον έλεγχο της σωστής μεταφοράς των κανόνων του κοινοτικού δικαίου στο εσωτερικό δίκαιο μέχρι τις επιβαλλόμενες κυρώσεις σε περίπτωση παραβίασής του, αποβλέπει στην εξασφάλιση της αποτελεσματικής και ομοιόμορφης εφαρμογής των κανόνων της εσωτερικής αγοράς 7

(12) ότι η επίτευξη του στόχου αυτού συνεπάγεται την εφαρμογή ειδικών μέτρων προσαρμοσμένων στις απαιτήσεις και τους περιορισμούς της επαγγελματικής πρακτικής 7 ότι η θέσπιση ειδικού μέσου με στόχο τη βελτίωση της γνώσης του κοινοτικού δικαίου από τους ασκούντες νομικά επαγγέλματα που συμμετέχουν στη διοίκηση της δικαιοσύνης, δηλαδή δικαστές, εισαγγελείς και δικηγόρους των κρατών μελών, συμπληρώνει, προς όφελος ενός συγκεκριμένου κοινού, τα ήδη υφιστάμενα κοινοτικά προγράμματα και πρωτοβουλίες,

ΑΠΟΦΑΣΙΖΟΥΝ:

Άρθρο 1 Θέσπιση της δράσης Robert Schuman

1. Η παρούσα απόφαση θεσπίζει το πρόγραμμα «δράση Robert Schuman» για μια τριετία.

2. Με αυτό το μέσο χρηματικής στήριξης η Κοινότητα αποσκοπεί στην προώθηση και στήριξη των πρωτοβουλιών που αποβλέπουν στη βελτίωση της ευαισθητοποίησης σε θέματα κοινοτικού δικαίου των ασκούντων νομικά επαγγέλματα που συμμετέχουν στη διοίκηση της δικαιοσύνης, δηλαδή των δικαστών, των εισαγγελέων και των δικηγόρων των κρατών μελών.

Άρθρο 2 Στόχοι

1. Η δράση Robert Schuman έχει ως στόχο:

α) να ενισχύσει εντός των κρατών μελών την ανάληψη πρωτοβουλιών στον τομέα της (αρχικής ή συνεχούς), εκπαίδευσης, με πρακτική χρησιμότητα, σε θέματα κοινοτικού δικαίου εκ μέρους των φορέων που είναι υπεύθυνοι για την εκπαίδευση των ασκούντων νομικά επαγγέλματα που συμμετέχουν στη διοίκηση της δικαιοσύνης, δηλαδή των δικαστών, εισαγγελέων και δικηγόρων ή εκείνων που προετοιμάζονται να συμμετάσχουν στη διοίκηση της δικαιοσύνης 7

β) να ενισχύσει εντός των κρατών μελών την ανάπτυξη των μέσων ενημέρωσης (παραδοσιακών ή βασιζόμενων στη χρήση των νέων τεχνολογιών της επικοινωνίας και των πληροφοριών) σε θέματα κοινοτικού δικαίου τα οποία απευθύνονται στους ασκούντες νομικά επαγγέλματα που συμμετέχουν στη διοίκηση της δικαιοσύνης, δηλαδή στους δικαστές, εισαγγελείς και δικηγόρους 7

γ) να υποστηρίξει τις πρωτοβουλίες που είναι σε θέση να διευκολύνουν την υλοποίηση αυτών των δύο μορφών στήριξης, να τις συμπληρώσουν ή να ενισχύσουν τα αποτελέσματά τους.

2. Η δράση Robert Schuman ενισχύει και συμπληρώνει τη δράση των κρατών μελών στον τομέα της εκπαίδευσης και της ενημέρωσης σε θέματα κοινοτικού δικαίου, σεβόμενη απολύτως την αρμοδιότητά τους όσον αφορά τον καθορισμό του περιεχομένου και την οργάνωση της επαγγελματικής εκπαίδευσης.

Άρθρο 3 Μέσο κοινοτικής παρέμβασης

1. Η δράση Robert Schuman αποτελεί ένα πλαίσιο χρηματικής ενίσχυσης των πρωτοβουλιών που αναλαμβάνονται στα κράτη μέλη για την επίτευξη των στόχων που αναφέρονται στο άρθρο 2.

2. Σε κάθε έναν από τους στόχους αυτούς αντιστοιχεί ένα ειδικό σκέλος της δράσης Robert Schuman: «εκπαίδευση», «ενημέρωση», και «συνοδευτικές ενέργειες».

Άρθρο 4 Δημοσιονομικές διατάξεις

Το χρηματοδοτικό πλαίσιο για την εκτέλεση του παρόντος προγράμματος για διάστημα τριών ετών από την ημερομηνία έναρξης ισχύος της παρούσας απόφασης ορίζεται σε 5,6 εκατομμύρια Ecu.

Η αρμόδια για τον προϋπολογισμό αρχή εγκρίνει τις ετήσιες πιστώσεις μέσα στα όρια των δημοσιονομικών προοπτικών.

Άρθρο 5 Όροι επιλεξιμότητας

1. Επιλέξιμοι για χρηματική ενίσχυση στο πλαίσιο της δράσης Robert Schuman θεωρούνται οι φορείς που είναι αρμόδιοι στα κράτη μέλη - σε τοπική, περιφερειακή ή εθνική κλίμακα - ή σε κοινοτικό επίπεδο για:

- τη συνεχή επαγγελματική εκπαίδευση των ασκούντων νομικά επαγγέλματα που συμμετέχουν στη διοίκηση της δικαιοσύνης, δηλαδή των δικαστών, εισαγγελέων και δικηγόρων

ή

- την αρχική επαγγελματική εκπαίδευση όσων προετοιμάζονται να συμμετάσχουν στη διοίκηση της δικαιοσύνης.

2. Οι φορείς που αναφέρονται στην παράγραφο 1 είναι:

α) τα δικαστήρια 7

β) το δικηγορικό σώμα, οι δικηγορικοί σύλλογοι και οι εξομοιούμενες προς αυτούς επαγγελματικές οργανώσεις 7

γ) τα Υπουργεία Δικαιοσύνης, τα Ανώτατα Δικαστικά Συμβούλια ή εξομοιούμενοι φορείς και κάθε ανώτατο όργανο που είναι αρμόδιο για την εκπαίδευση των δικαστών 7

δ) οι αναγνωρισμένες επαγγελματικές σχολές ή τα εκπαιδευτικά ιδρύματα αρχικής ή συνεχούς εκπαίδευσης των ασκούντων νομικά επαγγέλματα που συμμετέχουν στη διοίκηση της δικαιοσύνης, δηλαδή των δικαστών, εισαγγελέων και δικηγόρων 7

ε) τα πανεπιστήμια.

Άρθρο 6 Κριτήρια επιλογής των σχεδίων

1. Οι επιλέξιμοι φορείς ζητούν ενίσχυση στο πλαίσιο της δράσης Robert Schuman υποβάλλοντας στις αρμόδιες υπηρεσίες της Επιτροπής σχέδιο δράσης στον τομέα της εκπαίδευσης, της ενημέρωσης ή των συνοδευτικών ενεργειών.

2. Η επιλογή των σχεδίων και η χορήγηση χρηματικής ενίσχυσης, βασίζονται στα ακόλουθα κριτήρια:

α) Πρακτική χρησιμότητα

Οι προτεινόμενες δράσεις πρέπει να επιτρέπουν στα άτομα στα οποία απευθύνονται να αποκτήσουν γνώσεις που θα είναι προσαρμοσμένες και άμεσα χρήσιμες στην καθημερινή άσκηση της επαγγελματικής τους δραστηριότητας.

β) Δυνατότητα πρόσβασης

Οι προτεινόμενες δράσεις πρέπει να αποβλέπουν στην ευαισθητοποίηση όσο το δυνατόν μεγαλύτερου αριθμού προσώπων ασκούντων νομικά επαγγέλματα που συμμετέχουν στη διοίκηση της δικαιοσύνης, δηλαδή δικαστών, εισαγγελέων και δικηγόρων, και να απευθύνονται κυρίως σε όσους δεν έχουν ακόμη εξοικειωθεί με το κοινοτικό δίκαιο.

γ) Προσαρμογή στους περιορισμούς της επαγγελματικής πρακτικής

Ο τρόπος με τον οποίο θα εφαρμόζονται οι προτεινόμενες δράσεις πρέπει να ανταποκρίνεται στις ανάγκες της επαγγελματικής πρακτικής (κυρίως όσον αφορά το χρονικό προγραμματισμό ή τη γεωγραφική απόσταση).

δ) Σχέση κόστους-αποτελέσματος

Κατά την αξιολόγηση των σχεδίων που υποβάλλονται στο πλαίσιο της δράσης Robert Schuman, η Επιτροπή λαμβάνει υπόψη τις αρχές που θεσπίζουν οι σχετικοί δημοσιονομικοί κανονισμοί, και κυρίως τις αρχές της υγιούς δημοσιονομικής διαχείρισης, της οικονομίας και της σχέσης κόστους-αποτελέσματος.

Το κόστος των προβλεπόμενων δράσεων πρέπει να είναι λογικό σε σχέση με τους στόχους τους. Η εταιρική συνεργασία περισσότερων επιλέξιμων φορέων και η από κοινού διαχείριση των πόρων τους θα οδηγήσει κυρίως στη βελτίωση της σχέσης κόστους-αποτελέσματος των δράσεων αυτών.

3. Επιπλέον συνεκτιμώνται τα ακόλουθα προαιρετικά κριτήρια αξιολόγησης:

α) η διεπαγγελματική διάσταση των δράσεων, (η παρουσία, κατά την εφαρμογή της δράσης ή με την ιδιότητα του αποδέκτη της δράσης, δικαστών, εισαγγελέων και δικηγόρων) 7

β) η διασυνοριακή διάσταση των δράσεων (η παρουσία, κατά την εφαρμογή της δράσης ή με την ιδιότητα του αποδέκτη της δράσης, πολιτών από δύο τουλάχιστον κράτη μέλη).

Άρθρο 7 Τρόποι ενίσχυσης

1. Η χρηματική ενίσχυση που χορηγείται στο πλαίσιο της δράσης Robert Schuman, η οποία έχει στόχο να προωθήσει, να συμπληρώσει και να στηρίξει τη δράση των φορέων που αναφέρονται στο άρθρο 5, παρέχεται ως συμπλήρωμα της τοπικής, περιφερειακής ή εθνικής χρηματοδότησης και επιδιώκει να καταστήσει δυνατή την πραγματοποίηση ενός σχεδίου. Η οικονομική ενίσχυση που χορηγείται κατ' αυτόν τον τρόπο δεν θα πρέπει συνεπώς να αποφέρει άμεσο ή έμμεσο κέρδος.

2. Η χρηματική ενίσχυση στο πλαίσιο της δράσης Robert Schuman χορηγείται για χρονικό διάστημα ενός ή δύο ετών.

3. Προκειμένου να διασφαλισθεί η συνέχεια των δράσεων, ο δικαιούχος επιδότησης στο πλαίσιο της δράσης Robert Schuman, αναλαμβάνει την υποχρέωση να συνεχίσει, στο τέλος της περιόδου κατά την οποία έλαβε την ενίσχυση, τη δράση του για χρονικό διάστημα ισοδύναμο με την περίοδο αυτή, χωρίς ενίσχυση από την Επιτροπή.

Σε περίπτωση μή τήρησης της εν λόγω υποχρέωσης, οι δικαιούχοι αναλαμβάνουν να επιστρέψουν το συνολικό ποσό που τους χορηγήθηκε.

Παρέκκλιση από την υποχρέωση συνέχισης της δράσης επιτρέπεται κατ' εξαίρεση αν η δράση, ως εκ της φύσεώς της, είναι αδύνατο να συνεχισθεί ή αν ο δικαιούχος αντιμετωπίζει περιστάσεις, ιδίως θεσμικές ή οικονομικές, που εμποδίζουν τη συνέχισή της.

4. Η χρηματική ενίσχυση που προβλέπεται στο πλαίσιο της δράσης Robert Schuman χορηγείται σύμφωνα με τους κανόνες που εφαρμόζει η Επιτροπή στον τομέα των επιδοτήσεων. Η τήρηση των κανόνων αυτών ελέγχεται από τις υπηρεσίες της Επιτροπής και το Ελεγκτικό Συνέδριο.

Άρθρο 8 Εφαρμογή

1. Αρμόδια για την εκτέλεση του παρόντος προγράμματος είναι η Επιτροπή, η οποία και θεσπίζει τις πρακτικές λεπτομέρειες της εφαρμογής του.

2. Κάθε χρόνο δημοσιεύεται στην Επίσημη Εφημερίδα των Ευρωπαϊκών Κοινοτήτων πρόσκληση εκδήλωσης ενδιαφέροντος προκειμένου να ενημερωθούν οι δυνητικοί υποψήφιοι για τους στόχους της χρηματικής ενίσχυσης που χορηγείται στο πλαίσιο της δράσης Robert Schuman και για τους όρους πρόσβασης σ' αυτήν.

Άρθρο 9 Συνοχή της κοινοτικής δράσης

1. Η Επιτροπή, μεριμνά, σε συνεργασία με τα κράτη μέλη, για τη γενική συνοχή μεταξύ του παρόντος προγράμματος και άλλων κοινοτικών δράσεων στον τομέα της εκπαίδευσης ή ενημέρωσης.

2. Η δράση Robert Schuman συμπληρώνει τη δράση που αναπτύσσεται στο πλαίσιο άλλων προγραμμάτων, και ιδίως στο πλαίσιο του προγράμματος Leonardo da Vinci για την εφαρμογή πολιτικής επαγγελματικής κατάρτισης της Κοινότητας, της δράσης Jean Monnet για την ανάπτυξη της διδασκαλίας θεμάτων ευρωπαϊκής ολοκλήρωσης στο πανεπιστήμιο ή ακόμη του προγράμματος Grotius - κοινή δράση που στηρίζεται στο άρθρο Κ.3 της συνθήκης της Ευρωπαϊκής Ένωσης - για την ενθάρρυνση και τις ανταλλαγές το οποίο απευθύνεται στα συναφή προς τη δικαιοσύνη επαγγέλματα.

Άρθρο 10 Παρακολούθηση και αξιολόγηση

1. Η Επιτροπή εξασφαλίζει την παρακολούθηση και την περιοδική αξιολόγηση του παρόντος προγράμματος και ενημερώνει τακτικά τα κράτη μέλη.

2. Η Επιτροπή θα υποβάλει στο Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών, το αργότερο δύο έτη μετά την έναρξη ισχύος του παρόντος προγράμματος, έκθεση αξιολόγησης σχετικά με την εφαρμογή του.

Άρθρο 11 Έναρξη ισχύος

Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

. . .

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ C 378 της 13.12.1996, σ. 17 και ΕΕ C 368 της 5.12.1997, σ. 6.

(2) ΕΕ C 206 της 7.7.1997, σ. 63.

(3) Γνώμη του Ευρωπαϊκού Κοινοβουλίου της 24ης Οκτωβρίου 1997 (ΕΕ C 339 της 10.11.1997, σ. 410), κοινή θέση του Συμβουλίου της 9ης Μαρτίου 1998 και απόφαση του Ευρωπαϊκού Κοινοβουλίου της . . . (δεν δημοσιεύθηκε ακόμα στην Επίσημη Εφημερίδα).

(4) ΕΕ C 65 της 4.3.1996, σ. 37.

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

Στις 22 Νοεμβρίου 1996, η Επιτροπή υπέβαλε πρόταση απόφασης με βάση το άρθρο 100 Α της συνθήκης ΕΚ.

Η Οικονομική και Κοινωνική Επιτροπή έδωσε τη γνώμη της στις 23 Απριλίου 1997.

Το Ευρωπαϊκό Κοινοβούλιο έδωσε τη γνώμη του στις 19 Οκτωβρίου 1997.

Μετά τη γνωμοδότηση αυτή, η Επιτροπή υπέβαλε τροποποιημένη πρόταση, με επιστολή, της 10ης Νοεμβρίου 1997.

Στις 9 Μαρτίου 1998, το Συμβούλιο καθόρισε την κοινή του θέση, σύμφωνα με το άρθρο 189 Β της συνθήκης.

II. ΚΟΙΝΗ ΘΕΣΗ

Το Ευρωπαϊκό Κοινοβούλιο, στη γνώμη που εξέδωσε σε πρώτη ανάγνωση, πρότεινε τροπολογίες που αφορούν κυρίως τον προσδιορισμό των αποδεκτών της δράσης και την εισαγωγή δυνατότητας παρέκκλισης από την υποχρέωση συνέχισης των δράσεων μετά την περίοδο για την οποία λαμβάνεται χρηματοδοτική στήριξη.

Στην τροποποιημένη πρότασή της, η Επιτροπή έκανε δεκτές όλες τις τροπολογίες του Ευρωπαϊκού Κοινοβουλίου, με την επιφύλαξη σαφέστερης διατύπωσης της τροπολογίας αριθ. 19.

III. ΣΤΟΧΟΣ

Στόχος της απόφασης είναι η βελτίωση της ευαισθητοποίησης των ασκούντων νομικά επαγγέλματα στο κοινοτικό δίκαιο, ώστε να διευκολυνθεί η αποτελεσματική και ομοιόμορφη εφαρμογή των κανόνων κοινοτικού δικαίου που απαιτούνται για την εύρρυθμη λειτουργία της εσωτερικής αγοράς.

Πράγματι, η δράση Robert Schuman έχει σχεδιασθεί ως πρόγραμμα προσωρινής χρηματοδοτικής στήριξης των πρωτοβουλιών που αναλαμβάνονται στα κράτη μέλη από φορείς επιφορτισμένους με την εκπαίδευση ή την ενημέρωση των επαγγελματιών του νομικού τομέα οι οποίοι συμμετέχουν στην απονομή της δικαιοσύνης, δηλαδή των δικαστών, εισαγγελέων και δικηγόρων.

Με την προοπτική αυτή, το Συμβούλιο αποδέχθηκε σχεδόν συνολικά το κείμενο που πρότεινε η Επιτροπή, διευκρινίζοντας παράλληλα ορισμένες πτυχές του και απλοποιώντας άλλες, ώστε να συμφωνεί προς τον προαναφερόμενο στόχο.

IV. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

1. Αιτιολογικό

Το Συμβούλιο ακολούθησε την τροποποιημένη πρόταση της Επιτροπής, η οποία ήταν ευθυγραμμισμένη προς τις τροπολογίες που πρότεινε το Ευρωπαϊκό Κοινοβούλιο για την αιτιολογική σκέψη 11, 12 και, εν μέρει, την 5 και την 8 αποδεχόμενο τους ακριβέστερους όρους που πρότεινε το Κοινοβούλιο όσον αφορά τους αποδέκτες της δράσης.

Αντιθέτως, στην αιτιολογική σκέψη 6, το Συμβούλιο δεν θεώρησε σκόπιμο να περιλάβει την προτεινόμενη τροπολογία, επειδή η μνεία των «συμμετεχόντων στην απονομή της δικαιοσύνης» είναι η ίδια με αυτήν που περιέχεται στην ανακοίνωση της 22ας Δεκεμβρίου 1993 και, συνεπώς, θα αφορά τους αποδέκτες της δράσης Robert Schuman.

Το Συμβούλιο δεν θεώρησε σκόπιμο να περιλάβει την αιτιολογική σκέψη 3α, που πρότεινε το Ευρωπαϊκό Κοινοβούλιο με την τροπολογία αριθ. 1. Το Συμβούλιο έκρινε ότι οι ιδέες που περιέχονται σε αυτή την αιτιολογική σκέψη έχουν ήδη περιληφθεί, έστω και με διαφορετική διατύπωση, στην αιτολογική σκέψη 3 και στο δεύτερο μέρος της αιτιολογικής σκέψης 6.

Στην αιτιολογική σκέψη 10, μια μικρή τροποποίηση που επέφερε το Ευρωπαϊκό Κοινοβούλιο, δεν έγινε δεκτή από το Συμβούλιο, το οποίο θεώρησε περισσότερο ενδεδειγμένη τη διατύπωση της αρχικής πρότασης.

Τέλος, το Ευρωπαϊκό Κοινοβούλιο πρότεινε μια νέα τροπολογία αριθ. 10α, που τονίζει το ρόλο των δικαστικών επαγγελμάτων στην εφαρμογή του κοινοτικού δικαίου. Το Συμβούλιο κρίνει ότι το περιεχόμενο αυτής της αιτιολογικής σκέψης έχει ήδη περιληφθεί, σε μεγάλο βαθμό, στις αιτιολογικές σκέψεις 5, 6, 7, 8 και 10, και συνεπώς, μια νέα αιτιολογική σκέψη προς την κατεύθυνση αυτή δεν δικαιολογείται.

2. Θέσπιση της δράσης Robert Schuman (άρθρο 1 παράγραφος 1)

Το Συμβούλιο ακολούθησε την τροπολογία του Ευρωπαϊκού Κοινοβουλίου για τη διάρκεια της δράσης, επιλέγοντας να δηλώσει σαφώς ότι πρόκειται για πρόγραμμα τριών ετών. Αντιθέτως, το Συμβούλιο δεν θεώρησε σκόπιμο να περιλάβει την προσθήκη σχετικά με το στόχο της δράσης, που, κατά την άποψη του Συμβουλίου, εκφράζεται στις αιτιολογικές σκέψεις.

3. Αποδέκτες της δράσης [άρθρο 1 παράγραφος 2, άρθρο 2 παράγραφος 1 στοιχεία α) και β), άρθρο 4 παράγραφοι 1 και 2 στοιχείο δ), άρθρο 5 παράγραφος 2 στοιχείο β)].

Το Συμβούλιο περιέλαβε τις τροπολογίες του Ευρωπαϊκού Κοινοβουλίου αριθ. 10, 11, 12, 13 (δεύτερο μέρος), 15 και 17, που αποσκοπούν σε καλύτερο προσδιορισμό των αποδεκτών της δράσης.

4. Μνεία του άρθρου 1 παράγραφος 1 (άρθρο 4 παράγραφος 1)

Το Συμβούλιο δεν θεώρησε σκόπιμο να περιλάβει τη μνεία του άρθρου 1 παράγραφος 1, δεδομένου ότι οι υποψήφιοι που είναι επιλέξιμοι για χρηματοδοτική στήριξη, είναι επιλέξιμοι δυνάμει της απόφασης και όχι μόνο του άρθρου 1 παράγραφος 1.

5. Τα πανεπιστήμια ως φορείς επιλέξιμοι για χρηματοδοτική στήριξη [άρθρο 5 παράγραφος 2 στοιχείο ε)]

Το Συμβούλιο περιέλαβε την τροπολογία του Ευρωπαϊκού Κοινοβουλίου που αποσκοπεί σε επέκταση, σε όλα τα πανεπιστήμια, του πεδίου επιλεξιμότητας για χρηματοδοτική στήριξη στο πλαίσιο της δράσης.

6. Διεπαγγελματική διάσταση των δράσεων [άρθρο 6 παράγραφος 3 στοιχείο α)]

Το Συμβούλιο ακολούθησε το πνεύμα της τροπολογίας του Ευρωπαϊκού Κοινοβουλίου, που αποσκοπεί σε αποσαφήνιση της εμβέλειας της διεπαγγελματικής διάστασης των δράσεων, επιλέγοντας παράλληλα μια διατύπωση την οποία θεωρεί σαφέστερη.

7. Λεπτομέρειες χορήγησης της χρηματοδοτικής στήριξης (άρθρο 7)

Το Συμβούλιο, ακολουθώντας την τροπολογία του Ευρωπαϊκού Κοινοβουλίου, διευκρίνισε ότι η χρηματοδοτική στήριξη χορηγείται για ένα ή δύο έτη. Περιέλαβε επίσης την τροπολογία που εισάγει δυνατότητα παρέκκλισης από την υποχρέωση συνέχισης της δράσης μετά το διάστημα για το οποίο χορηγήθηκε ενίσχυση, διευκρινίζοντας επιπλέον τις προϋποθέσεις της παρέκκλισης.

8. Δημοσιονομικές διατάξεις (άρθρο 4)

Το Συμβούλιο δεν αποδέχθηκε το νέο άρθρο 6 παράγραφος 4α, ούτε τη μνεία της δημοσιονομικής συμπληρωματικότητας στο άρθρο 8, που πρότεινε το Ευρωπαϊκό Κοινοβούλιο 7 αποδέχθηκε όμως την πρόταση του Κοινοβουλίου, να αναφέρονται στην απόφαση οι δημοσιονομικές προοπτικές, κατά το πρότυπο της δήλωσης του Ευρωπαϊκού Κοινοβουλίου, του Συμβουλίου και της Επιτροπής, της 6ης Μαρτίου 1995, σχετικά με την εγγραφή των δημοσιονομικών διατάξεων στις νομοθεσικές πράξεις.

9. Συνοχή της κοινοτικής δράσης (άρθρο 9)

Το Συμβούλιο δεν έκρινε σκόπιμο να περιλάβει την προσθήκη του Ευρωπαϊκού Κοινοβουλίου, που ορίζει ότι το πρόγραμμα διεξάγεται σε συνέργεια με τις άλλες κοινοτικές δράσεις, θεωρώντας ότι η αντίληψη αυτή εκφράζεται έμμεσα με την αρχική διατύπωση του άρθρου 9 παράγραφος 2.

10. Παρακολούθηση και αξιολόγηση του προγράμματος (άρθρο 10)

Το Συμβούλιο επέφερε μικρές αλλαγές στην παράγραφο 1 αυτού του άρθρου, ώστε να είναι σαφέστερη 7 δεν θεώρησε σκόπιμο να προσδιορίσει το περιεχόμενο της έκθεσης, θεωρώντας ότι αρμόδια να ορίσει την έκταση και τις λεπτομέρεις της έκθεσής της είναι η Επιτροπή.

V. ΣΥΜΠΕΡΑΣΜΑ

Το κείμενο της κοινής θέσης περιλαμβάνει τις περισσότερες τροπολογίες του Ευρωπαϊκού Κοινοβουλίου, έστω και αν, ορισμένες φορές, η διατύπωση έχει τροποποιηθεί ελαφρά, προκειμένου να διευκολυνθεί η ανάγνωση 7 επίσης, παρακολουθεί στενά το κείμενο της τροποποιημένης πρότασης της Επιτροπής και συνάδει πλήρως προς το πνεύμα και τους στόχους που προβάλλει το Ευρωπαϊκό Κοινοβούλιο.

Το Συμβούλιο προσπάθηκε κυρίως να καταρτίσει ένα κείμενο σαφές και εύκολα κατανοητό, λαμβάνοντας παράλληλα υπόψη τους κυριότερους προβληματισμούς του Ευρωπαϊκού Κοινοβουλίου όσον αφορά τους φορείς που μπορούν να τύχουν υποστήριξης, τους αποδέκτες της δράσης και τις λεπτομέρειες χορήγησης χρηματοδοτικής στήριξης.